Ραμ (Φόρμουλα 1)

250px|thumb|Το μονοθέσιο RAM 03 της ομάδας στο ευρωπαϊκό γκραν-πρι το 1985
Η **ΡΑΜ** (*RAM Racing* και *RAM Automotive*) υπήρξε βρετανική εταιρεία που δραστηριοποιήθηκε στη Φόρμουλα 1, συμμετέχοντας με διάφορες μορφές στο παγκόσμιο πρωτάθλημα μεταξύ 1976 και 1985.

Το όνομά της ήταν το αρκτικόλεξο **''R**alph **A**nd **M**acdonald* από τα [[Επώνυμο|επώνυμα]] των δύο ιδρυτών της, Μάικ Ραλφ και Τζον Μακντόνταλντ.

== Ιστορία ==
Η ΡΑΜ ιδρύθηκε το [[1975]] και ξεκίνησε από τα χαμηλά πρωταθλήματα της Μεγάλης Βρετανίας. Την επόμενη χρονιά αγόρασε από τη [[Μπράμπαμ]] το αποσυρμένο αμάξωμα BT44, το εξόπλισε με [[Κινητήρας|κινητήρα]] [[Κόσγουωρθ|Ford Cosworth DFV]] και εισήλθε στη Φόρμουλα 1 με δική της ομάδα, αλλά χωρίς να βαθμολογείται στο πρωτάθλημα κατασκευαστών αφού έτρεχε με «ξένο» μονοθέσιο. Συμμετείχε σε επτά [[γκραν-πρι]], άλλοτε με πλήρη σύνθεση κι άλλοτε με μόνο έναν οδηγό, χωρίς ουσιαστικά αποτελέσματα, καθώς οι οδηγοί της συνήθως κόβονταν στα προκριματικά ή τερμάτιζαν στις τελευταίες θέσεις του αγώνα.

Το [[Παγκόσμιο πρωτάθλημα Φόρμουλα 1 (1977)|1977]] έτρεξε με ενοικιασμένα μονοθέσια της [[Μαρτς]] όμως και πάλι ούτε διαρκή παρουσία είχε, ούτε επιτυχίες. Στα επτά γκραν-πρι που συμμετείχε, είδε κάποιον οδηγό της να προκρίνεται στον κυρίως αγώνα μόλις δύο φορές. Στον πρώτο αγώνα εγκατέλειψε λόγω βλάβης, ενώ στον δεύτερο τερμάτισε σε μη βαθμολογούμενη θέση. Με τέτοια αποτελέσματα, η ομάδα αποσύρθηκε και αφοσιώθηκε σε λιγότερο απαιτητικές κατηγορίες.

Στο δεύτερο μισό της σαιζόν [[Παγκόσμιο πρωτάθλημα Φόρμουλα 1 (1980)|1980]] η ΡΑΜ δοκίμασε ξανά την τύχη της στη Φόρμουλα 1, κατεβάζοντας ένα μονοθέσιο που είχε αγοράσει από την [[Γουίλιαμς Φόρμουλα 1|Γουίλιαμς]] και έχοντας ως καλύτερο τερματισμό μια 9η θέση.

Το [[Παγκόσμιο πρωτάθλημα Φόρμουλα 1 (1981)|1981]] και το [[Παγκόσμιο πρωτάθλημα Φόρμουλα 1 (1982)|1982]] η ομάδα δε συμμετείχε στο πρωτάθλημα, όμως η εταιρεία ήταν πίσω από την επαναδραστηριοποίηση της Μαρτς.

Ως ΡΑΜ επανήλθε στη διοργάνωση του [[Παγκόσμιο πρωτάθλημα Φόρμουλα 1 (1983)|1983]], αυτή τη φορά με δικό της μονοθέσιο και συμμετοχή σε όλους τους αγώνες. Παρ' όλα αυτά ο εκάστοτε οδηγός της συνέχισε να βλέπει τον αγώνα από την εξέδρα, αφού τις περισσότερες φορές αποκλειόταν στα προκριματικά.

Τις χρονιές [[Παγκόσμιο πρωτάθλημα Φόρμουλα 1 (1984)|1984]] και [[Παγκόσμιο πρωτάθλημα Φόρμουλα 1 (1985)|1985]] έκανε μια τελευταία προσπάθεια με πλήρη σύνθεση (δύο μονοθέσια) και μόνιμους οδηγούς για πρώτη φορά στην ιστορία της, χάρη σε μια απροσδόκητη χορηγία από την [[ΗΠΑ|αμερικανική]] [[καπνοβιομηχανία]] Skoal Bandit. Σε σύγκριση με το παρελθόν, οι οδηγοί αυτής της περιόδου περνούσαν εύκολα τα προκριματικά αλλά συνήθως δεν κατάφερναν να τερματίσουν στον κυρίως αγώνα. Τελικά το μόνο που επιτεύχθηκε ήταν η βελτίωση του «ρεκόρ» της ομάδας, χάρη στην 8η θέση του [[Τζόναθαν Πάλμερ]] στο γκραν-πρι της [[Βραζιλία]]ς το 1984.

Μετά τη λήξη της σαιζόν 1985, ο βασικός χορηγός αποσύρθηκε και η ομάδα διαλύθηκε οριστικά ελλείψει χρηματοδότησης. Οι ιδρυτές της πάντως παρέμειναν στο χώρο, κατασκευάζοντας εξαρτήματα για μονοθέσια.

== Επιδόσεις ==
Η ομάδα συμμετείχε συνολικά σε 65 αγώνες:
<small>
:<small>*'ΔΘΚ**: Δεν θεωρήθηκε κατασκευάστρια, επειδή έτρεχε με μονοθέσια άλλου κατασκευαστή.</small>
:<small>**ΔΚ''': Δεν κατατάχθηκε, διότι η συγκομιδή της ήταν 0 βαθμοί.

## Μονοθέσια
225px|μικρογραφία|δεξιά|Το μονοθέσιο FW07B με τα χρώματα της Williams
Το 1976 η ομάδα κατέβηκε με το αποσυρμένο μονοθέσιο της Brabham BT44B στο οποίο μοντάρισε τον V8 κινητήρα Cosworth DFV της Ford. Το 1977 νοίκιασε το μονοθέσιο της March 761 και τοποθέτησε και πάλι τον κινητήρα Cosworth DFV. Το 1980 νοίκιασε τα μονοθέσιο της Williams FW07 και FW07B στα οποία επανατοποθέτησε τον κινητήρα Cosworth DFV. Από το 1983 έως το 1985 η ομάδα κατέβασε δικά της μονοθέσια, τα οποία ήταν τα εξής:

## Εξωτερικοί σύνδεσμοι

* Αναλυτικά στατιστικά από το 4mula1.ro

Κατηγορία:Ομάδες Φόρμουλα 1